paragraph_text: Sudski proces Roe protiv Wadea je sudski proces iz 1973. godine pred američkim Vrhovnim sudom, nakon kojeg je u SAD-u legaliziran pobačaj na zahtjev iz bilo kojeg razloga do vremena trudnoće kada fetus može preživjeti bez majke (obično do 7. mjeseca). Nakon 7. mjeseca pobačaj se dozvoljava, ako je ugrožen život majke. Ovaj sudski proces jedan je od najraspravljanijih u povijesti američkog Vrhovnog suda. I danas se vodi debata o njemu, a Vrhovni sud je koincidentno pred 50. obljetnicu presude na traženje više saveznih država zakazao njeno pretresanje.